Yahoo startede i 1994 med fokus på deres web-katalog, og blev hurtigt en af de største og mest brugte internet-portaler.
Et web-katalog er et redaktionelt, og manuelt, opbygget indeks over de bedste websites på nettet. Ikke dem alle sammen, men bare det bedste. I Danmark var det danske katalog Jubii opbygget på samme måde.
Senere udviklede Yahoo sig, udvidede med flere portal-aktiviteter, finans-servicew, vejrtjenester, e-mail osv. og fik en crawler -baseret søgemaskine tilknyttet. I starten var det Altavista, der leverede de crawler-baserede søgeresultater til Yahoo. Senere blev det Inktomi og FAST.
I 2014, efter næsten 20 år, valgte Yahoo at lukke ned for kataloget. Det var ikke længere muligt at konkurrere med de crawler baserede søgemaskiner som Google. Andre store kataloger som Jubii og dMoz lukkede også ned.
Yahoo eksisterer stadig som portal og med en tilknyttet søgemaskine, men det gamle katalog er væk.